Document ID: 32008D0663

ODLOČBA KOMISIJE
z dne 8. avgusta 2008
o spremembi Odločbe 2007/27/ES o sprejetju nekaterih prehodnih ukrepov v zvezi s pošiljkami surovega mleka predelovalnim obratom in predelavo tega surovega mleka v Romuniji ob upoštevanju zahtev iz uredb (ES) št. 852/2004 in (ES) št. 853/2004 Evropskega parlamenta in Sveta
(notificirano pod dokumentarno številko C(2008) 4215)
(Besedilo velja za EGP)
(2008/663/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije,
ob upoštevanju Akta o pristopu Bolgarije in Romunije ter zlasti člena 42 Akta,
ob upoštevanju naslednjega:
(1)
Odločba Komisije 2007/27/ES (1) navaja sezname obratov za predelavo mleka v Romuniji, ki izpolnjujejo strukturne zahteve iz Uredbe (ES) št. 852/2004 Evropskega parlamenta in Sveta (2) („obrati, ki izpolnjujejo zahteve“) in imajo dovoljenje za sprejemanje in predelavo surovega mleka, ki ni v skladu z Uredbo (ES) št. 853/2004 Evropskega parlamenta in Sveta (3) („mleko, ki ne izpolnjuje zahtev“).
(2)
Poglavje I Priloge k Odločbi 2007/27/ES navaja obrate, ki izpolnjujejo zahteve in imajo dovoljenje za sprejemanje in predelavo, brez postopka ločevanja, mleka, ki izpolnjuje zahteve, ter mleka, ki ne izpolnjuje zahtev, poglavje II navedene priloge pa navaja obrate, ki izpolnjujejo zahteve in imajo dovoljenje za ločeno sprejemanje in predelavo mleka, ki izpolnjuje zahteve, in mleka, ki ne izpolnjuje zahtev.
(3)
Odločba 2007/27/ES je bila spremenjena z odločbama Komisije 2007/557/ES (4) in 2008/452/ES.
(4)
En obrat iz poglavja I Priloge k Odločbi 2007/27/ES se je odločil le za predelavo mleka, ki izpolnjuje zahteve. Navedeni obrat je zato treba črtati s seznama obratov iz poglavja I navedene priloge.
(5)
Poleg tega so nekateri obrati za predelavo mleka zdaj v skladu z zakonodajo Skupnosti. V navedenih obratih se brez postopka ločevanja predeluje mleko, ki izpolnjuje zahteve, in mleko, ki ne izpolnjuje zahtev, ter jih je treba dodati na seznam poglavja I Priloge k Odločbi 2007/27/ES.
(6)
Poglavje I Priloge k Odločbi 2007/27/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Poglavje I Priloge k Odločbi 2007/27/ES se spremeni v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 8. avgusta 2008

Labels: 17
7
3
0
18
15